Vážení rodičia,

od **1. júna 2020  sa** v súlade s ust. § 2 ods. 1 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v súlade s opatrením Úradu verejného zdravotníctva SR č. OLP/4204/2020 zo dňa 22.05.2020 a na základe rozhodnutia Ministra školstva, vedy, výskumu a športu SR č: 2020/12033:1-A2110, za dodržiavania prísnych hygienicko-epidemiologických opatrení **obnovuje školské vyučovanie**  v Základnej škole  Jána Drdoša vo Vígľaši, Vígľaš 436, 962 02  Vígľaš, na účel výchovy a vzdelávania žiakov prvého až piateho ročníka.

Prosíme Vás o záväzné prihlásenie nástupu svojho dieťaťa do školy od 1.6.2020 po splnení podmienok určených zriaďovateľom a školou na zaistenie bezpečnosti a ochrany zdravia:

* zákonní zástupcovia zodpovedajú za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk),
* zabezpečujú pre svoje dieťa každý deň dve rúška a papierové jednorazové vreckovky,
* zákonní zástupcovia podpíšu pri prvom nástupe dieťaťa do školy čestné prehlásenie, v ktorom uvedú, že dieťa bude prichádzať do školy a odchádzať zo školy len s osobou, s ktorou žije v spoločnej domácnosti,
* zákonní zástupcovia osobne, alebo člen rodiny, s ktorým dieťa žije v spoločnej domácnosti odovzdajú svoje dieťa do ZŠ v presne určenom čase podľa vytvorených skupín, a to nasledovne:

**1. skupina: 7:30–7:45 hod. žiaci 1.A triedy,**

**2. skupina: 7:45–8:00 hod. žiaci 2.A triedy,**

**3. skupina: 8:00–8:15 hod. žiaci 3.A, 4.A, 5.A triedy**

a vyzdvihnú si ho zo ZŠ pri vchodových dverách školy vo Vami presne určenom čase, ktorý tu uvediete ................... .

* prevádzka školy a ŠKD je otvorená v období od 1.6.2020 do 30.6.2020 v čase od 7:30 hod. do 16:00 hod.
* zákonní zástupcovia podpisujú pri prvom nástupe žiaka do základnej školy písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie,
* zákonní zástupcovia predkladajú po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie,
* zákonní zástupcovia budú dodržiavať pokyny riaditeľa školy, ktoré upravujú podmienky prevádzky základnej školy, od 1.6.2020 do 30.6.2020 ,
* pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ, sprevádzajúce osoby sa vo vnútorných priestoroch školy nepohybujú,
* zákonní zástupcovia sú povinní dodržiavať dostatočný odstup od ostatných rodičov s deťmi a minimalizovať zhromažďovanie osôb pred základnou školou,
* zákonní zástupcovia sa zúčastnia každodenného ranného zdravotného filtra (meranie osobnej teploty žiaka) pri vstupe do základnej školy a v prípade zistenia zvýšenej teploty u žiaka, poverený pedagogický zamestnanec upozorní na túto skutočnosť sprevádzajúcu osobu a neprevezme žiaka do ZŠ.
* žiaci 1. až 5. ročníka budú mať zabezpečené stravovanie – obed v školskej jedálni v zmysle usmernení RÚVZ a MŠVVaŠ SR.

Prehlasujem, že po dôkladnom oboznámení sa so všetkými stanovenými podmienkami záväzne prihlasujem svoje dieťa do prezenčnej formy výučby a uvedené podmienky budem rešpektovať a dodržiavať. Som si vedomý, že pri akomkoľvek porušení uvedených podmienok budem znášať ich následky.

**Meno a priezvisko dieťaťa: ...................................................................**

**Trieda: .........................................**

**Mám záujem aj o stravovanie v ŠJ – obed ...............................................**

**Meno a priezvisko zákonného zástupcu dieťaťa: .................................................................**

**Podpis zákonného zástupcu dieťaťa: osobne 1.6.2020, pri nástupe do školy.**

**.................................................................**

**Vo Vígľaši dňa 27.05.2020**